গতি বাড়িয়ে ধেয়ে আসছে মন্থা, মঙ্গলে ল্যান্ডফল!

কলকাতা: বঙ্গোপসাগরে নতুন ঘূর্ণিঝড় ‘মন্থা’ (Cyclone Montha) দ্রুত শক্তি সঞ্চয় করছে। আবহাওয়া দফতর (IMD) জানিয়েছে, এটি পশ্চিম-মধ্য ও সংলগ্ন দক্ষিণ-পশ্চিম বঙ্গোপসাগরে অবস্থান করছে এবং গত ৬ ঘণ্টায় ঘণ্টায় প্রায় ১৫ কিলোমিটার বেগে উত্তর-উত্তর-পশ্চিম দিকে অগ্রসর হয়েছে।

রবিবার (২৭ অক্টোবর) রাত সাড়ে ১১টায় ঘূর্ণিঝড়টি কেন্দ্রীয়ভাবে অবস্থান করছিল অক্ষাংশ ১৪.০° উত্তর এবং দ্রাঘিমাংশ ৮৩.৫° পূর্বে, অর্থাৎ মছলিপত্তনম (অন্ধ্রপ্রদেশ) থেকে প্রায় ২৮০ কিলোমিটার দক্ষিণ-দক্ষিণ-পূর্বে, কাকিনাডা থেকে ৩৬০ কিলোমিটার দক্ষিণ-দক্ষিণ-পূর্বে, বিশাখাপত্তনম থেকে ৪১০ কিলোমিটার দক্ষিণে, এবং গোপালপুর (ওড়িশা) থেকে প্রায় ৬১০ কিলোমিটার দক্ষিণ-দক্ষিণ-পশ্চিমে।

আরও পড়ুন : বঙ্গোপসাগরে ঘনীভূত ঘূর্ণিঝড, ভারী বৃষ্টির আশঙ্কায় সতর্কতা জারি

আজ অর্থাৎ মঙ্গলবার সকালে ‘তীব্র ঘূর্ণিঝড়ে’ রূপ নেওয়ার সম্ভাবনা। ঘূর্ণিঝড়টি সোমবার সকাল নাগাদ তীব্র ঘূর্ণিঝড়ে (Severe Cyclonic Storm) পরিণত হবে বলে পূর্বাভাস। পরবর্তী সময়ে এটি আরও উত্তর-উত্তর-পশ্চিম দিকে অগ্রসর হয়ে ২৮ অক্টোবর (মঙ্গলবার) সন্ধ্যা বা রাতে অন্ধ্রপ্রদেশ উপকূল অতিক্রম করবে। স্থলভাগে প্রবেশের সময় এটি মছলিপত্তনম ও কলিঙ্গপত্তনমের মাঝামাঝি অঞ্চলে, কাকিনাডা সংলগ্ন এলাকায় ল্যান্ডফল করবে বলে অনুমান। সেই সময়ে ঘূর্ণিঝড়টির বেগ থাকবে ঘণ্টায় ৯০–১০০ কিলোমিটার, দমকা হাওয়া ১১০ কিমি পর্যন্ত পৌঁছাতে পারে।

জারি সতর্কতা
সমুদ্রে মৎস্যজীবীদের না যেতে কড়া নিষেধাজ্ঞা জারি হয়েছে। দক্ষিণ ও মধ্য বঙ্গোপসাগর এবং উত্তর-পশ্চিম বঙ্গোপসাগরে মাছ ধরতে যাওয়া সম্পূর্ণ বন্ধ। উপকূলবর্তী এলাকাগুলিতে প্রশাসনের তরফে সতর্কতা জারি করা হয়েছে।

দেখুন আরও খবর: