জঙ্গিদের টার্গেট জেল! উচ্চ সতর্কতায় শ্রীনগরের সেন্টাল জেল সহ জম্মুর কোট বাওয়াল

ওয়েবডেস্ক:  জম্মু-কাশ্মীরের (Jammu Kashmir) জেলগুলিতে উচ্চ সতর্কতা (High Alert) জারি করা হয়েছে। গোয়েন্দা সূত্রের খবর অনুযায়ী, শ্রীনগরের সেন্টাল জেল (Srinagar Central Jail)  ও জম্মুর কোট বাওয়াল কারাগারের (Kot Balwal Jail) দিকে জঙ্গিরা টার্গেট করতে পারে। কারণ এখানে কুখ্যাত সন্ত্রাসী সহ স্লিপাল সেলের (sleeper cell) সদস্যরা বন্দি আছে।

২২ এপ্রিল জঙ্গির হানার পর থেকেই গোটা জম্মু-কাশ্মীর জুড়ে নিরাপত্তা জোরদার করা হয়েছে। এই অবস্থায় বাড়ানো হল কারাগারগুলির নিরাপত্তা।

২০২৩ থেকেই এই কারাগারগুলির নিরাপত্তার দায়িত্বে রয়েছে সিআইএসএফ (CISF)। রবিবার, ৪ মে, সিআইএসএফের ডিরেক্টর জেনারেল নিরাপত্তা ব্যবস্থা জোরদার ও মূল্যায়ন নিয়ে শ্রীনগরে ঊর্ধ্বতন নিরাপত্তা কর্মকর্তাদের সঙ্গে বৈঠক করেন। কারাবন্দী জঙ্গিদের বহিরাগত সন্ত্রাসী নেটওয়ার্কগুলির সঙ্গে যাতে কোনওভাবেই যোগাযোগ করতে না পারে, তার জন্য অতি সক্রিয় প্রশাসন।

আরও পড়ুন: পহেলগামে হামলাকারীদের প্রশিক্ষণ হয় পাকিস্তানে

অপরদিকে ২২ এপ্রিল ঘটনার তদন্ত চালিয়ে যাচ্ছে এনআইএ। সূত্রের খবর, জড়িত সন্ত্রাসীরা এখনও পলাতক, সম্ভবত দক্ষিণ কাশ্মীরের ঘন জঙ্গলে লুকিয়ে আছে। আরও খবর, কোনও বাইরে সাহায্য ছাড়াই এরা দীর্ঘদিন কোনও জায়গায় লুকিয়ে থাকতে পারে। কারণ সেই মতো প্রয়োজনীয় রসদ তারা আগে থেকেই মজুদ করে রাখে। এখনও পর্যন্ত পাওয়া খবর অনুযায়ী ঘটনার দায় স্বীকার করেছে লস্কর-ই-তৈইবার শাখা সংগঠন টিআরএফ।

কাশ্মীরের এই জঙ্গি হানার ঘটনা কেবল ভারত ও পাকিস্তানের মধ্যে উত্তেজনাই বাড়িয়ে তোলেনি বরং এই অঞ্চলে উল্লেখযোগ্য দমন-পীড়ন তৈরি করেছে।  সন্ত্রাসবিরোধী আইনের অধীনে ২০০০ জনেরও বেশি ব্যক্তিকে আটক করা হয়েছে।

দেখুন আরও খবর-

The post জঙ্গিদের টার্গেট জেল! উচ্চ সতর্কতায় শ্রীনগরের সেন্টাল জেল সহ জম্মুর কোট বাওয়াল first appeared on KolkataTV.