LoC-র আকাশে রহস্যময় ড্রোন! তড়িঘড়ি জারি ‘হাই-অ্যালার্ট’

ওয়েব ডেস্ক: পাকিস্তান সীমান্তের (Pakistan Border) কাছে ফের দেখা গেল সন্দেহভাজন ড্রোন (Suspicious Drone)। এই ঘটনা সামনে আসতেই জম্মু-কাশ্মীরে (Jammu-Kashmir) জারি করা হল সতর্কতা। রবিবার সন্ধ্যায় আন্তর্জাতিক সীমান্ত এবং এলওসি-র (LoC) একাধিক এলাকায় একের পর এক ড্রোন দেখা যায়। মূলত সাম্বা, রাজৌরি ও পুঞ্চ—এই তিন জেলায় ড্রোনের রহস্যজনক গতিবিধি ঘিরে ছড়িয়ে পড়ে আতঙ্ক।

সরকারি সূত্রে জানা গিয়েছে, সীমান্তবর্তী এলাকাগুলিতে একসঙ্গে অন্তত পাঁচটি পৃথক ড্রোনের গতিবিধি নজরে এসেছে। সন্দেহ করা হচ্ছে, এই ড্রোনগুলির মাধ্যমে ভারতীয় ভূখণ্ডে অস্ত্র, গোলাবারুদ কিংবা মাদক ফেলার চেষ্টা হতে পারে। সেই আশঙ্কাতেই গোটা অঞ্চজুড়ে শুরু হয় ব্যাপক তল্লাশি অভিযান।

আরও পড়ুন: কেন মোবাইল ও ইন্টারনেট ব্যবহার করেন না অজিত ডোভাল? জেনে নিন

নিরাপত্তা সংস্থার দাবি, সব ক’টি উড়ন্ত বস্তুই পাকিস্তানের (Pakistan) দিক থেকে ভারতীয় আকাশসীমায় ঢুকতে দেখা যায়। সংবেদনশীল এলাকাগুলির উপর কিছুক্ষণ চক্কর দিয়ে সেগুলি আবার পাকিস্তানের দিকেই ফিরে যায়। খবর পাওয়ামাত্রই সীমান্তের বিভিন্ন পোস্টে মোতায়েন বাহিনীকে সতর্ক করা হয় এবং সম্ভাব্য ড্রপ জোন ধরে শুরু হয় যৌথ অনুসন্ধান। কোথাও অস্ত্র, বিস্ফোরক বা অন্য কোনও সন্দেহজনক বস্তু ফেলা হয়েছে কি না, তা খুঁটিয়ে দেখা হচ্ছে। কর্তৃপক্ষ জানিয়েছে, রাত গভীর পর্যন্ত অভিযান চলেছে।

দেখুন আরও খবর:

The post LoC-র আকাশে রহস্যময় ড্রোন! তড়িঘড়ি জারি ‘হাই-অ্যালার্ট’ first appeared on KolkataTV.